**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**DJEČJI VRTIĆ ŽABAC SVETI IVAN ŽABNO**

**OIB: 06594469766**

**RKP: 5176**

**Razina: 21**

**Djelatnost: 8510: Predškolsko obrazovanje**

**BILJEŠKE**

**UZ FINANCIJSKE IZVJEŠTAJE**

**za razdoblje od 1. siječnja 2023. do 30. lipnja 2023**.

**Sveti Ivan Žabno, 06. srpnja 2023.**

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA – OBRAZAC PR-RAS**

Ostvareni prihodi poslovanja Dječjeg vrtića Žabac Sveti Ivan Žabno za izvještajno razdoblje od 01.01.2023. do 30.06.2023. iznose 95.910,13 eura.

**Bilješka 1**

Račun 6361, tekuće pomoći proračunskim korisnicima iz proračuna koji im nije nadležan, na ovoj stavci nalaze se uplate Ministarstva znanosti i obrazovanja namijenjena za sufinanciranje obveznog programa predškole za djecu predškolske dobi. Od Ministarstva znanosti i obrazovanja isplaćen nam je prvi ciklus u iznosu od 205,20€.

**Bilješka 2**

Račun 6526, ostali nespomenuti prihodi, iskazuje prihode ostvarene od plaćanja roditelja djece korisnika usluga Dječjeg vrtića Žabac Sveti Ivan Žabno u iznosu od 33.215,01 € što je za 1.093,84€ manje u odnosu na isto razdoblje prethodne godine. Temeljem odluke općinskog načelnika Općine Sveti Ivan Žabno, Odluka o oslobađanju roditelja/skrbnika/korisnika usluga od obveze plaćanja cijene usluge Dječjeg vrtića Žabac Sveti Ivan Žabno za mjesec svibanj 2023. godine (KLASA: 402-01/23-03/03, URBROJ: 2137-19-01/1-23-5), roditelji/skrbnici/korisnici usluga dječjeg vrtića bili su oslobođeni plaćanja cijene usluge za mjesec svibanj 2023. godine, jer su Općini Sveti Ivan Žabno dodijeljena financijska potpora za održavanje i razvoj predškolske djelatnosti u 2023. godini od Središnjeg državnog ureda za demografiju i mlade.

**Bilješka 3**

Račun 6711, iskazuje prihode iz nadležnog proračuna za financiranje rashoda poslovanja. Iz proračuna Općine Sveti Ivan Žabno doznačeno je 62.489,92€, dok je u istom razdoblju prošle godine doznačeno 53.618,79€. Prihodi se odnose na financiranje plaća i ostalih materijalnih prava radnika.

**Bilješka 4**

Račun 3111, iskazuje plaće za zaposlene u iznosu od 67.753,42€ što je za 5.016,10€ više od istog razdoblja prošle godine.

**Bilješka 5**

Račun 312, iskazuje ostale rashode za zaposlene u iznosu od 6.890,24€. Iznos je realiziran na isplatu prigodnih nagrada djelatnicima (uskrsnica) u iznosu od 1.489,78€, te isplata nagrada za radne rezultate djelatnicima (dodatak uz mjesečnu plaću) u iznosu od 5.400,46€. Tijekom 2022. godine isplaćene su prigodne nagrade djelatnicima u iznosu od 1.489,81€.

**Bilješka 6**

Račun 3132, iskazuje doprinose za obvezno zdravstveno osiguranje u iznosu od 11.180,29€, što je za 919,21€ više u odnosu na isto razdoblje prethodne 2022. godine.

**Bilješka 7**

Račun 3212 – naknade za prijevoz , za rad na terenu i odvojen život. Iskazuje naknade za prijevoz na posao i s posla u iznosu od 3.073,89.

**Bilješka 8**

Račun 3213, iskazuje stručno usavršavanje zaposlenika u iznosu od 643,37€. 230,87€ utrošeno je na polaganje stručnog ispita odgajatelja, 350,00€ na predavanje Odgoj srcem na kojem su sudjelovali odgajatelji i stručni suradnici, te preostali iznos od 62,50€ utrošen je na obuku uredskog poslovanja na kojem su sudjelovale ravnateljica i administrativno-računovodstvena radnica.

**Bilješka 9**

Račun 3221, iskazuje uredski materijal i ostale materijalne rashode koji je povećani u odnosu na prethodnu godinu za u iznosu od 678,80.

**Bilješka 10**

Račun 3222, materijal i sirovine iznosi 11.029,97€, dok je prošle godine u istom razdoblju iznosio 10.558,34€, a odnosi se na rashode za namirnice. Do povećanja je došlo radi općeg povećanja cijena na tržištu.

**Bilješka 11**

Račun 3223 - energija, povećanje rashoda električne energije i plina povećano je za 346,46€ radi rasta cijena energenata. Te sada iznosi 4.785,49€.

**Bilješka 12**

Račun 3231, iskazuje usluge telefona, pošte i prijevoza u iznosu od 593,01€ što je za 106,07€ više u odnosu na isto razdoblje prošle godine. Od toga je na usluge telefona realizirano 448,97€, a preostali iznos od 49,28€ realiziran je na usluge pošte.

**Bilješka 13**

Račun 3232, usluge tekućeg i investicijskog održavanja građevinskih objekata za prošlo razdoblje 2022. godine iznosile su 468,94€, a u 2023. godini iznose 593,01€. Iznos je realiziran na redovito polugodišnje održavanje sustava vatrodojave, videonadzora i protu provale, te na nabavu i montažu panik brave za odgojnu skupinu Bubamare.

**Bilješka 14**

Račun 3234, komunalne usluge, iznose 531,48€. A sastoje se od opskrbe vodom, iznošenja i odvoza smeća, te deratizacije i dezinsekcije.

**Bilješka 15**

Račun 3236 – zdravstvene i veterinarske usluge, iskazuje obvezne i preventivne zdravstvene preglede zaposlenika koji su umanjeni za 46,80€ u odnosu na isto razdoblje prošle godine.

**Bilješka 16**

Račun 3238 – računalne usluge veće su u odnosu na 2022. godinu za 154,72€, te sada iznose 1.715,54€. A odnose se na standardno korištenje i održavanje poslužitelja čije programe koristimo za rad.

**Bilješka 17**

Račun 3239, prikazuje ostale usluge, odnosno grafičke i tiskarske usluge, usluge kopiranja i uvezivanja i slično, a iznose 404,77€ što znači da su povećane za 91,28€ u odnosu na isto razdoblje prošle godine, do povećanja je došlo radi općeg povećanja cijena na tržištu.

**Bilješka 18**

Račun 3293, iskazuje troškove reprezentacije koji iznose 431,00€. Iznos je realiziran na kupnju majica s tiskom koje su namijenjene za sudjelovanja na natjecanjima.

**Bilješka 19**

Račun 3299, prikazuje ostale nespomenute rashode poslovanja u iznosu od 1.092,88€. Povećani su za 411,06€ u odnosu na isto razdoblje prošle godine. odnose se na mikrobiološku i kemijsku analizu namirnica i vode, nabavu kripto uređaja, kupnju zastava i slično.

**Bilješka 20**

Račun 3431, bankarske usluge i usluge platnog prometa iznose 9,96€

**BILJEŠKE UZ IZVJEŠTAJ O OBVEZAMA**

**Bilješka 1**

Stanje obveza na dan 01. siječnja 2023. godine iznosi 10.584,61€ što odgovara stanju s 31.12.2022. godine.

**Bilješka 2**

Stanje nedospjelih obveza iskazano je na AOP-u 097 u iznosu 12.230,40 €.